 (
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ
)
[image: ][image: ]


Σάββατο, 19 Σεπτεμβρίου 2026

ΔΕΛΤΙΟ ΤΥΠΟΥ

Συλλήψεις αλλοδαπών για πλαστογραφία, παράνομη κατοχή ταξιδιωτικού εγγράφου τρίτου προσώπου και εγκληματική οργάνωση στη Σάμο – Εντοπισμός και κατάσχεση αλιευτικών εργαλείων στη Ναύπακτο – Απαγόρευση απόπλου Ι/Φ σκάφους στον Άγιο Νικόλαο Βολιμών - Διακομιδές ασθενών

	Τις μεσημβρινές ώρες χθες, στελέχη της Λιμενικής Αρχής της Σάμου προέβησαν στη σύλληψη δύο (02) αλλοδαπών, ηλικίας 42 και 28 ετών (υπηκόων Τουρκίας) στο Βαθύ της Σάμου, για παράβαση του άρθρου 216 του Π.Κ.«Πλαστογραφία», σε συνδυασμό με το άρθρο 46 του Π.Κ. «Συνέργεια», του άρθρου 83 παρ. 1 του Ν. 3386/2005 «Παράνομη είσοδος στη χώρα», του άρθρου 24 παρ. 5 και 6A’ του Ν. 5038/2023 «Παράνομη κατοχή ταξιδιωτικού εγγράφου τρίτου προσώπου» και του άρθρου 187 παρ. 3 του Π.Κ. «Εγκληματική οργάνωση».
	Συγκεκριμένα, κατόπιν αξιοποίησης πληροφοριών, στελέχη του Γραφείου Ασφάλειας του Λιμεναρχείου Σάμου, με τη συνδρομή στελεχών της Περιφερειακής Ομάδας Δίωξης Ναρκωτικών (Π.Ο.ΔΙ.Ν.) του Κεντρικού Λιμεναρχείου Χίου, εντόπισαν τον 42χρονο να κατέχει δελτίο ταυτότητας που ανήκε σε έτερο πρόσωπο, το οποίο προοριζόταν να χρησιμοποιηθεί από τον 28χρονο για την αεροπορική μετακίνησή του από τη Σάμο προς την Αθήνα, έναντι χρηματικής αμοιβής.
	Επιπλέον, κατόπιν αξιολόγησης των στοιχείων, διακριβώθηκε η εμπλοκή έτερου 42χρονου αλλοδαπού (υπηκόου Τουρκίας) ως συνεργού στην προμήθεια του ταξιδιωτικού εγγράφου και στη διευκόλυνση της παράνομης μετακίνησης. Ο ανωτέρω ταυτοποιήθηκε και αναζητείται στο πλαίσιο της αυτόφωρης διαδικασίας.
	Από το Λιμεναρχείο Σάμου, που διενεργεί την προανάκριση, κατασχέθηκαν το ανωτέρω δελτίο ταυτότητας, μία (01) συσκευή κινητής τηλεφωνίας, καθώς και το χρηματικό ποσό των εκατόν πενήντα ευρώ (150 €).
	Διαθέσιμο φωτογραφικό υλικό έχει αναρτηθεί στην ιστοσελίδα www.hcg.gr

*****

	Τις πρωινές ώρες χθες, κατά τη διενέργεια ελέγχων από Περιπολικό σκάφος Λ.Σ.–ΕΛ.ΑΚΤ. (ΠΛΣ), εντοπίστηκαν, ανασύρθηκαν και κατασχέθηκαν πενήντα τέσσερις (54) κυλινδροειδείς θάλαμοι (κιούπια) από τη θαλάσσια περιοχή «ΚΑΤΩ ΒΑΣΙΛΙΚΗΣ» Αιτωλοακαρνανίας. Οι κυλινδροειδείς θάλαμοι, ήταν άνευ σήμανσης, ποντισμένοι σε βάθος περίπου 15 μέτρων και σε απαγορευμένη χρονική περίοδο, κατά παράβαση των διατάξεων του Π.Δ. 157/2004.
	Διαθέσιμο φωτογραφικό υλικό έχει αναρτηθεί στην ιστοσελίδα www.hcg.gr
*****

[bookmark: _GoBack]	Τις πρωινές ώρες σήμερα, ενημερώθηκε η Λιμενική Αρχή του Αγίου Νικολάου Βολιμών για ιστιοφόρο (Ι/Φ) σκάφος το οποίο βρισκόταν σε δυσχερή θέση, λόγω ηλεκτρολογικής βλάβης, στη θαλάσσια περιοχή πλησίον του όρμου Ναυαγίου, με δύο αλλοδαπούς (υπηκόους Ηνωμένου Βασιλείου) επιβαίνοντες. Στο σημείο μετέβη το ταχύπλοο «ΣΕΛΗΝΗ» Τ.Β. 22, με τη συνδρομή του οποίου το Ι/Φ κατέπλευσε αυτοδύναμα στο λιμάνι του Αγίου Νικολάου Βολιμών. Από τον Λιμενικό Σταθμό του Αγίου Νικολάου που διενεργεί την προανάκριση, απαγορεύτηκε ο απόπλους του Ι/Φ μέχρι την προσκόμιση βεβαιωτικού αποκατάστασης της βλάβης, ενώ από το συμβάν δεν υπήρξε τραυματισμός και δεν διαπιστώθηκε θαλάσσια ρύπανση.

*****

	Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-55χρονου και 70χρονης, από το λιμάνι της Σκιάθου στο λιμάνι του Βόλου με το Ι/Δ-Α/Ψ «ΑΘΩΣ» Ν.Σ. 323,
-47χρονης, από το λιμάνι του Κουφονησίου στο λιμάνι της Νάξου με το Ε/Γ –Τ/Ρ «ΚΥΡΙΑΡΧΟΣ V» Ν.Ν. 67,
-17χρονης και 75χρονης, από το λιμάνι Αγνώντα Σκοπέλου στο λιμάνι του Βόλου, με το Ε/Π-Τ/Ρ «ΠΑΝΑΓΙΑ ΟΔΗΓΗΤΡΙΑ» Ν.Π. 12397,
-72χρονου, από το λιμάνι της Καλύμνου στο λιμάνι Μαστιχάρι της Κωμε το Ε/Γ –Τ/Ρ «ΛΟΜΠΥ» Ν.Σ. 624

